«Илим» басмаканасы
«Илим» басмаканасы - КР УИАнын ил. китеп чыгаруучу басмасы. 1955-ж. уюштурулган. Ошол эле жылдары ал жалпы көлөмү 201 басма табакты түзгөн 36 ар кандай аталыштагы китеп, китепче, монография, жыйнак басып чыгарган. 1964-жылдан «Илим» деген аталышта. Басмадан жарыялануучу адабияттын тематикалык пландары жылданжылга кеңейип отуруп, 1975-ж. андан коомдук жана табият таануу илимдери боюнча жалпы нускасы 52 миң 82 аталыштагы китеп жарык көргөн. «Илимде» 3 тармактык: коомдук илимдер; химия-технология жана биология; физика, техника жана математика редакциялары иштейт. Анын полиграфиялык базасы менен басмасы заманбап рынок шартында улам жакшыртылып, соңку жылдарда жаңы жабдуулар менен жабдылып, сырттан түшкөн түрдүү адабият, заказдарды да басып чыгарууда.
Ишканалар

Колдонулган адабияттар
 “Кыргызстан” улуттук энциклопедиясы: 3-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2011. 784 бет, илл. ISBN 978 9967-14-074 -5